บช.น.ปิดถนน 29 สาย พิธีเคลื่อนพระศพ”สมเด็จพระสังฆราช”
บช.น.ปิดถนน 29 สาย พิธีเคลื่อนพระศพ"สมเด็จพระสังฆราช"
15 ธ.ค. 2558

ทุกหน่วยงานที่เกี่ยวข้องได้เตรียมความพร้อมอย่างสูงสุดในการส่งเสด็จฯ สมเด็จพระญาณสังวร สมเด็จพระสังฆราช สกลมหาสังฆปริณายก ซึ่งจะมีริ้วขบวนเคลื่อนพระศพจากวัดบวรนิเวศราชวรวิหารไปยังวัดเทพศิรินทราวาส มีผู้ร่วมริ้วบวน 1,383 คน เส้นทางเริ่มต้นที่วัดบวรนิเวศวิหารเคลื่อนขบวนไปถนนพระสุเมรุถึงแยกผ่านฟ้า เข้า ถนนหลานหลวงไปยังแยกสะพานขาวเข้าถนนกรุงเกษม ผ่านแยกกษัตริย์ศึกไปจนถึงแยกนพวงศ์ และเลี้ยวขวาเข้าถนนหลวง เข้าประตูพระเมรุ วัดเทพศิรินทราวาส โดยใช้เวลาเคลื่อนขบวน 2 ชั่วโมง
โดยจะมีการปิดจราจร ตั้งแต่เวลา 08.00 -12.00 น. ดังนี้ 1.ถนนพระสุเมรุตั้งแต่แยกบางลำพูถึงแยกสิบสามห้าง 2.ถนนสิบสามห้าง ตลอดสาย 3.ถนนบวรนิเวศน์ตลอดสาย 4.ถนนบ้านพานถม ตลอดสาย
5.ถนนดินสอ ตั้งแต่อนุเสาวรีย์ชัยปรชาธิปไตยถึงถนนพระสุเมรุ 6.ถนนพระสุเมรุตั้งแต่ถนนสิบสามห้างถึงแยกป้อมมหากาฬ 7.ถนนราชดำเนินกลาง ตั้งแต่แยกป้อมมหากาฬถึงแยกผ่านฟ้า 8.ถนนหลานหลวง ตั้งแต่แยกผ่านฟ้าถึงแยกสะพานขาว 9.ถนนกรุงเกษม ตั้งแต่แยกสะพานขาวถึงแยกนพวงศ์ 10.ถนนหลวงตั้งแต่แยกนพวงศ์ ถึงแยกพลับพลาไชย 11.ถนนประชาธิปไตย ตั้งแต่แยกวิสุทธิ์กษัตริย์ ถึง สะพานเฉลิมวันชาติ 12.ถนนราชดำเนินกลาง ตั้งแต่อนุสาวรีย์ประชาธิปไตยถึงแยกผ่านฟ้า 13.ถนนมหาไชยตั้งแต่แยกสำราญราษฎ์ถึงแยกสะพานผ่านฟ้าลีลาศ 14.ถนนราชดำเนินนอกตั้งแต่แยก จปร.ถึงสะพานผ่านฟ้าลีลาศ
15.ถนนจักรพรรดิพงษ์ตั้งแต่แยกจักรพรรดิพงษ์ ถึงจุดตัดถนนพระราม 4 16.ถนนนครสวรรค์ ตั้งแต่แยกจักรพรรดิพงษ์ถึงสะพานผ่านฟ้าลีลาศ 17.ถนนพะเนียงตลอดสาย 18.ถนนกรุงเกษม ตั้งแต่แยกเทวกรรมถึงแยกสะพานขาว 19.ถนนหลานหลวงตั้งแต่แยกยมราชถึงสะพานขาว 20.ถนนอนันตนาค ตลอดสาย21.ถนนพญามหาอำมาตย์ตลอดสาย 22.ถนนบำรุงเมืองตั้งแต่แยกแม้นศรีถึงแยกกษัตริย์ศึก 23.ถนนพระราม1ตั้งแต่แยกกษัตริย์ศึก ถึงแยกพงษ์พระราม 24.ถนนยศเสตลอดสาย 25.ถนนพลับพลาไชยตั้งแต่จุดจัดตัดถนนมังกรถึงถนนกรุงเกษม 26.ถนนพลับพลาไชยตั้งแต่จุดตัดถนนมังกรถึงถนนบำรุงเมือง (แยกอนามัย) 27.ถนนหลวงตั้งแต่แยกวรจักรถึงแยกนพวงศ์ 28.ถนนกรุงเกษมตั้งแต่แยกหัวลำโพงถึงแยกนพวงศ์ 29.ถนนมิตรพันธ์ ตั้งแต่จุดตัดถนนมังกรถึงถนนหลวง เมื่อขบวนเคลื่อนผ่านไปแล้วจะเปิดการจราจรตามปกติ
ทั้งนี้ในงานทางกองบัญชาการตำรวจนครบาล (บช.น.)ได้จัดกำลังตำรวจ 3,000 กว่านาย ดูแลพี่น้องประชาชนที่เข้าร่วมพระราชพิธี ซึ่งคาดว่าจะมีประชาชนเข้าร่วมจำนวนมากอย่างไรก็ตามแนะนำให้ประชาชนเดินทางมาโดยรถโดยสาร เนื่องจากที่จอดรถบริเวณรอบนอกพิธีมีที่จอดรถไม่เพียงพอ